सेवा में लेने की मांग, भूख हड़ताल पर बैठे जवान, तीन की तबीयत बिगड़ी
प्रदर्शन : तीन दिन से अन्न नहीं लिया सैकड़ों जवानों ने, नियुक्ति आदेश आएंगे तभी तोड़ेंगे हड़ताल
प्रदेश में होमगार्ड के 4 हजार जवानों के पद रिक्त है। लेकिन भर्ती नहीं निकाली जा रही है। जवानों का कहना है कि उन्हें होमगार्ड की पूरी ट्रेनिंग दी गई है। सिंहस्थ में उन्हें सेवा योग्य बनाने के लिए शासन ने जवानों पर 19 करोड़ खर्च किए हैं।
सेवा समाप्ति के बाद बाढ़ आपदा में बुलाया
जवानों का कहना है कि सिंहस्थ में उनकी सेवा समाप्त करने के दो माह बाद सितंबर में प्रदेश में बाढ़ आने पर वापस बुलाया गया था। यदि सेवा समाप्त कर दी गई थी तो फिर वापस सेवा क्यों ली गई। बाढ़ आपदा में जवानों को प्रदेश क कई हिस्सों में भेजा गया था।
शिप्रा नदी के सुहनरी घाट के समीप भूख हड़ताल पर बैठे सेवा से हटाए गए होमागर्ड जवान।
भास्कर संवाददाता | उज्जैन
होमगार्ड की नियमित सेवा में लिए जाने की मांग को लेकर तीन दिन से भूख हड़ताल पर बैठे जवानों में से तीन जवान की तबीयत बिगड़ गई। 16 जवानों ने तीन दिन से अन्न ग्रहण नहीं किया है। इसके अलावा सैकड़ों जवान नौकरी की मांग और भूख हड़ताल के समर्थन में शिप्रा नदी के सुनहरी घाट पर बैठे है। जवानों की जिद है कि उनकी नियुक्ति पर निर्णय होने के बाद ही वे भूख हड़ताल तोड़ेंगे।
होमगार्ड में शर्तों के आधार पर सिंहस्थ में सुरक्षा व्यवस्था और सेवा के लिए भर्ती किए गए 2530 जवानों को सिंहस्थ के बाद सेवा से हटा दिया गया। इसके बाद से ही जवान होमगार्ड की नौकरी पाने के लिए प्रयास कर रहे है। अपनी मांग को लेकर वे मुख्यमंत्री के पास भी गए लेकिन सिर्फ आश्वासन मिला। अब तक नियुक्ति की कोई कार्रवाई नहीं हुई है। जवानों ने तय किया है कि जब तक नियुक्ति पर निर्णय नहीं होगा वे इसी तरह दिन- रात नदी किनारे धरना व भूख हड़ताल करेंगे।
नियुक्ति की जिद लिए भूख हड़ताल पर बैठे तीन जवानों की तबीयत बिगड़ गई है। जीवन सोलंकी उज्जैन, अरविंद्र दभाड़े होशंगाबाद का शनिवार और रवि रघुवंशी गुना को रविवार को जिला अस्पताल में भर्ती किया गया। रवि ने कहा कि जब तक नियुक्ति नहीं होगी वे भूख हड़ताल नहीं तोड़ेंगे। जवानों का कहना है तीन दिन से वे अपने अधिकार के लिए आंदोलन कर रहे है। लेकिन अब तक कोई जिम्मेदार नहीं आया। सिंहस्थ में उन्होंने सुरक्षा और व्यवस्था की पूरी जिम्मेदारी ईमानदारी से निभाई थी। विभाग द्वारा तय मापदंडों के आधार पर सभी परीक्षाएं पास करने के बाद उन्हें ट्रेनिंग भी दी गई थी।
चार माह की सेवा शर्तों पर लिया था जवानों को
सिंहस्थ में सुरक्षा व्यवस्था के लिए शासन ने होमगार्ड जवानों की चार माह के लिए भर्ती की थी। विज्ञप्ति में स्पष्ट कर दिया गया था कि नियुक्ति अस्थाई रूप से केवल सिंहस्थ में सेवा के लिए की जा रही है। सुमित जैन, डिप्टी कमांडर, होमगार्ड
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva